কিটোরোলাক
কিটোরোলাক ট্রোমিথামিন(ইংরেজি: Ketorolac) নন-স্টেরয়ডাল অ্যান্টিইনফ্ল্যামাটোরি ড্রাগ(NSAID) যা হেটারোসাইক্লিক অ্যাসেটিক অ্যাসিড থেকে উদ্ভূত। এটি ব্যথানাশক ওষুধ হিসাবে ব্যবহৃত হয়। কিটোরোলাক প্রথম আবিষ্কার হয় ১৯৮৯ সালে। সিনটেক্স কর্পোরেশন যা বর্তমানে রোশে বায়োসাইন্স নামে পরিচিত প্রথম এই ওষুধ তৈরি করে। তাদের ব্র‍্যান্ড নাম ছিল টোরাডল ১৯৯২ সালে আমেরিকার খাদ্য ও ওষুধ প্রশাসন চোখের ড্রপ অনুমোদন করে যা অ্যালারগ্যান কোম্পানি প্রথম তৈরি করে। ২০১০ সালের ১৪ই মে কিটোরোলাক নাকের স্প্রে অনুমোদিত হয়। কিটোরোলাক প্রোস্টাগ্লান্ডিন সংশ্লেষণ বন্ধ করে ব্যথা কমাতে সাহায্য করে।